محمد فواد کوپرولو

محمد فواد کوپرولو 5 دسمبر 1890 کو پیدا ہوئے- ان کا انتقال 28 جون 1966کو ہوا۔ انہیں کوپرولو زادہ محمد فواد کے نام سے بھی جانا جاتا ہے ۔ وہ ایک انتہائی بااثر ترک ماہر معاشیات، ماہر ترکیات، عالم، وزیر برائے امور خارجہ اور جمہوریہ ترکی کے نائب وزیر اعظم تھے۔ وہ نامور البانوی کوپرولو خاندان کے ایک فرد تھے جس نے 1656ء سے 1711ء کے درمیان سلطنتِ عثمانیہ کو مستحکم کرنے کی کوششوں میں خاندانِ آلِ عثمان کو بھی پیچھے چھوڑ دیا تھا۔وہ 20 ویں صدی کے اوائل میں ترکی میں اسکالرشپ اور سیاست کے حوالے سے اہم شخصیت گردانے جاتے تھے۔

بچپن اور تعلیم 
1890ء میں استنبول میں محمد فواد کے نام سے پیدا ہوئے۔ ان کے دادا ، احمد ضیا بے ، بخارسٹ کے سابق سفیر تھے اور دیوانِ ہمایوں کے سابق سربراہ ، کوپرولو زادہ عارف بے کے بیٹے تھے۔کوپرولو زادہ عارف بے 17 ویں صدی کے کوپرولو خاندان سے تعلق رکھتے تھے ، جن کے دورِ وزارتِ عظمیٰ میں کی گئی اصلاحات اور فتوحات سے سلطنت عثمانیہ کے خاتمے میں تاخیر ہوئی تھی۔ ان کا نام کوپرولو دور کے پہلے وزیر اعظم ، کوپرولو محمد پاشا کے نام پر رکھا گیا تھا۔

مصطفٰی کمال اتاترک سے تعلق 
فواد کوپرولو کو صدر اتاترک کی درخواست پر وزیر تعلیم کا سیکریٹری مقرر کیا گیا اور وہ آٹھ ماہ تک اس عہدے پر رہے۔ مزید برآں ، فواد کوپرولو کو صدر اتاترک کے حکم پر قائم کردہ ادارہ برائے ترکیات کا ڈائریکٹر مقرر کیا گیا اور انہوں نے ترکیات مجموعہ سی (مجلہ برائے ترکیات) کی اشاعت شروع کی۔
1950 کے انتخابات میں جب خلق پارٹی بر سر اقتدار آئی تو یہ وزیر برائے خارجہ امور بنے اور 1955 تک اس عہدے پر فائز رہے۔  1953 میں ، یوگوسلاویہ کے صدر ٹیٹو اور فواد کوپرولو کے مابین ایک معاہدہ طے پایا جس کے تحت البانیوں کی یوگوسلاویہ سے اناطولیہ ہجرت کو فروغ ملا۔  انھوں نے مختصر طور پر 1955 میں نائب وزیر اعظم کی حیثیت سے بھی خدمات انجام دیں۔ 6 ستمبر 1957 کو پارٹی کی طرف سے ظاہر کردہ آمرانہ رحجانات سے اختلاف رائے کے بعدانھوں نے خلق پارٹی سے استعفیٰ دے دیا۔

حوالہ جات 

1890ء کی پیدائشیں
1966ء کی وفیات
استنبول یونیورسٹی کا تدریسی عملہ
بیسویں صدی کے مؤرخین
ترک مورخین
ترکی غیر افسانوی مصنفین
ترکی کے نائب وزرائے اعظم
ترکی کے وزرائے خارجہ
ترکی کے وزرائے دفاع
شخصیات سلطنت عثمانیہ
ماہرین ترکیات
بیسویں صدی کے مصنفین سلطنت عثمانیہ کے مصنفین
Short description is different from Wikidata